b'\n_START_ARTICLE_\nZemljopis Sarajeva\n_START_PARAGRAPH_\nNakon postizanja Daytonskog sporazuma ozemlje predratnog Sarajeva (devet op\xc4\x87ina, povr\xc5\xa1ine 2049 \xc4\x8detvornih kilometara) podijeljeno je na dvije cjeline: Grad Sarajevo i Isto\xc4\x8dno Sarajevo. \xc4\x8cetiri op\xc4\x87ine Grada Sarajeva u\xc5\xa1le su u ve\xc4\x87u aministrativnu jedinicu - Sarajevsku \xc5\xbeupaniju.\n_START_SECTION_\nZemljopis Grada Sarajeva\n_START_PARAGRAPH_\nGrad Sarajevo, s pripadaju\xc4\x87e \xc4\x8detiri op\xc4\x87ine, smje\xc5\xa1ten je na obalama rijeke Miljacke, u amfiteatru koji s tri strane okru\xc5\xbeuju planine Bjela\xc5\xa1nica (2067 m nadmorske visine), Igman (1502 m), Trebevi\xc4\x87 (1627), te brda Grdonj i Hum. Prosje\xc4\x8dna nadmorska visina samog grada je oko 510 metara. Povr\xc5\xa1ina Grada Sarajeva iznosi 141,5 \xc4\x8detvornih kilometara, a grani\xc4\x8dne zemljopisne koordinate su: na zapadu 18.016 isto\xc4\x8dne zemljopisne du\xc5\xbeine, na istoku 18.027 ist. zemlj. du\xc5\xbe., na sjeveru 43.053 sjeverne zemljopisne \xc5\xa1irine i na jugu 43.047 sjeverne zemljopisne \xc5\xa1irine.\n_START_SECTION_\nZemljopis Isto\xc4\x8dnog Sarajeva\n_START_PARAGRAPH_\nIsto\xc4\x8dno Sarajevo, s pripadaju\xc4\x87im op\xc4\x87inama, prote\xc5\xbee se na 1450 \xc4\x8detvornih kilometara , a zemljopisne koordinate su mu 43.493 sjeverne zemljopisne \xc5\xa1irine i 18.216 isto\xc4\x8dne zemljopisne du\xc5\xbeine. Klima kojoj je izlo\xc5\xbeeno Isto\xc4\x8dno Sarajevo varira od umjereno kontinentalne do o\xc5\xa1tre planinske.'